GISTA EĤO marto 2012 
VERDA KAFO MEMORINDA 
Malgraŭ kelkaj negativaj facetoj nia lasta kunsido fariĝis elstare ĝuinda. Kontentiga 
nombro de la gaŭĉa kremo el VIP montriĝis. Inter la malhelpoj kiuj iom bremsis ke la 
kunsido estis ne plenbrila kalkulendas ke, unue ĉi oldulo, pro alta sangopremo devas 
zorge teni sin ĉe etkvanta biero kaj kafo kun lakto (ne oldiĝu!) cetere kiel kutime mi 
restas sklavo de la bushorloĝo kaj devas postlasi la festenan etoson kiam ĝi plej ĉarmas. 
Bildigu al vi, eĉ nia eksprezidanto Marcelo Stoduto kaj nia diligenta Ennio el la urbo 
Torres veturis ĉ.200Km, ĝis POA kaj nia amiko Arno interrompis sian marbanon en 
Imbe”. En la fundo de siaj koroj la geamikoj celis konatiĝi kun la gaŭĉa VIP Lenjo kiu 
pro nebuleca klarigo denove ne trinkis verdan kafon. Ne gravas, iam li sukcesos. 
Kompense de la manko, nia amiko Marcelo, helpate de Zelja kaj pluraj aliaj klerkapuloj 
recitis nenion malpli gravan kaj belan ol la PREĜO SUB LA VERDA STANDARDO 
(Z). Diligentuloj klare scias kiom ĝi signifas. Ni tre esperas ke ĉiuj E-geamantoj 
forbalaos la pigron kaj kompletigos la parkerigon de tiu belega komponaĵo far Onklo Z. 
Por la maja Verda-Kafkunsido mi esperas esti amasiginta sufiĉan kuraĝon por reciti ion 
jam prezentita nacilingve far la bahiana profeto Kastro Alves, rilate al la abolo de 
sklaveco en Brazilo, post ĉ.300 hontindaj jaroj. Trinkos glason da bona biero nur tiu kiu 
promesas ne ŝtonumi min. 
INCENDIO 
Hieraŭ la Preso diskonigis la tristan fakton ke granda incendio detruis preskaŭ la tutan 
brazilajn ekipaĵojn de la esplorcentro Komandante Ferraz, sur la insulo King George en 
la Antartido... (Mi preferas la toponimon Antartido anst. Antartiko. Dum ĝi estis 
instalata...1986(?) mi estis tre aktiva en R-amatorismo. Ofte okazis ŝanco por fari 
“ponton” inter gravaj funciuloj kaj iliaj geparencoj apud Kaiurbo. Tiutempe komandis la 
tutan tiean skipon kapitano(?) Kfuri de la brazila Mararmeo. Li, bonamiko de soldatoj 
kaj altgradanoj, favoris tempon por ke ankaŭ kelkaj el liaj subuloj havu oportunon 
aŭdi/respondi sian panjon kaj gefratoj. Same okazis helpi dum mesaĝo/plusendo QSP al 
filoj de la taĉmento. El la tuto, krom agrablaj memoraĵoj restas al mi memorplato 
mendita kaj sendita al mia adreso far la amiko Kfuri. Pro tio la ĵusa intensa brulado 
kaŭzis al mi fortan triston, por ne paroli pri la valoraj studobjektoj de multaj jaroj tute 
perditaj 


VIZITO DE Lenio en Kaiurbo. 

Bonkoraj filoj ne forgesas la aĉan kaj lacigan laboregon de ni kaŭzitan ĉefe al nia 
panjo.Same Lenio ĉiujare honoras sian patrinon per vizito, transfluginte la distancon de 
“duon mondo” por karese ĉirkaŭbraki ŝin kaj siajn gefamilianojn. Kiam la gepatroj tre 
oldiĝis, ĉiufoje povus okazi ke la karesoj okazas la lastan fojon tial, des pli plenaj 


